钦定古今图书集成/理学汇编/学行典/第022卷 > 皇极经世心易发微三 > 《坟墓》
## 钦定古今图书集成/理学汇编/学行典/第022卷 > 皇极经世心易发微三 > 《坟墓》

凡占风水，以体为行龙、为坐山，以用为坟墓、为穴道。
体为左边之青龙，用为右边之白虎，互卦为明堂，变
卦为水口。四植与何位相合，便知何位为吉；四植与
何位相刑，便知何位为不美。体数旺相为强地，体数
休囚为弱地。以左右前后四神为定位。用旺体衰，来
山懒慢，结穴处有气；体旺用衰，来山踊跃，结穴处无
情，体用比和，龙虎相称。体伤左边有损，用伤右边有
失，日时与四神相合，则知四兽有情；日时与四神冲
刑克害，则知四兽无情。用旺穴有气，用衰穴无气，阴
阳相生，真龙真穴，纯阴穴嫌退后，纯阳穴嫌向前。问
者在中，必居正位，在左坟偏于左，在右坟偏于右。体
生用龙山过案，水顾虎用生体虎山过案，水顾龙，体
克用，龙长虎短，用克体，虎重龙轻，体用休囚。穴无龙
虎，体用属干兑，金水行龙属坎，水星行龙属艮，穴在
高山近古迹属坤，穴在平地属震巽，穴近园林树木
属离，穴近窑灶炉冶，用阳穴在高处，用阴穴在低处。
日生体为福地，日克体为凶地，日主比和，日月生体，
俱为吉地，葬后自验。凡生体比和，互变皆然者，葬之
未有不吉者也。克体泄体，互变亦然者，葬之未有不
凶者也。安葬须取生旺月日，若论穴中土色，以用卦
为上之色，以支辰为下之色，艮用土色破土，上是黄，
下支寅卯，穴底青黄相闲，巳午红赤色，申酉白色，亥
子黑色，辰戌丑未亦是黄色。《坤》化坎有水，坎化艮有
石，《坤》化巽，有旧墓。若葬后改迁，须看棺木数象。无木
棺椁必朽，逢衰亦然；无金必伤骸，体逢衰骸体不全，
用逢乱气，坟必多葬，亦无次序。

《策》曰：“元为长上，会为弟兄，运为夫妻，世为子息，此未
葬之六亲也。四象全者为奇，四象缺者不利。进数葬
后兴隆，退数葬后无益。又以十零定其坐向，震东、兑
西、离南、坎北之类也。十缺夫妇难存，零缺后嗣不利。
千百克十，葬后不安。零克十尢为不美。运世克元，父
母有伤。运世克会，弟兄有损。未葬之初，以此论之，既”
葬之后，以元为棺，会为椁，运为骸骨，世为衣衾，此葬
后之四象也。十数逢空，急宜迁改，空缺多者，最为不
利，四位全备，乃为奇特。